বাংলাদেশ কাবাডি স্টেডিয়াম
বাংলাদেশ কাবাডি স্টেডিয়াম ২০১০ সালে নির্মিত কাবাডি প্রতিযোগিতা আয়োজনের জন্য বিশেষ স্টেডিয়াম। এটি ঢাকার পল্টনে বঙ্গবন্ধু জাতীয় স্টেডিয়াম কমপ্লেক্সের অভ্যন্তরে শহীদ নুর হোসেন জাতীয় ভলিবল স্টেডিয়ামের পাশে অবস্থিত। এখানে কাবাডি লিগ ও বিভিন্ন প্রতিযোগিতার আয়োজন হয়। ক্রীড়া স্থাপনাটিও জাতীয় ক্রীড়া পরিষদের তত্ত্বাবধায়নে নির্মিত ও অধিভূক্ত। এখানে বাংলাদেশ কাবাডি ফেডারেশনের প্রধান কার্যালয় অবস্থিত। প্রতিষ্ঠানটি একইসাথে স্টেডিয়ামটির দেখভাল করে। মূল খেলার স্থান, কার্যালয় ছাড়াও এখানে দর্শক বসার গ্যালারী, খেলোয়াড়দের জন্য ব্যায়ামাগার, এবং পুরুষ ও নারী খেলোয়াড়দের ভিন্ন আবাসন ব্যবস্থা আছে। স্টেডিয়ামটি স্থানীয় কাবাডি লিগ, বাংলাদেশ জাতীয় কাবাডি পুরুষ ও মহিলা দল, বিভিন্ন জাতীয় দলের অনুশীলন ও স্থানীয় প্রতিযোগিতার জন্য ব্যবহার হয়।